HEGYI KÁTRÁNY ÉS KŐOLAJ. 325 
Mindenekelőtt a geologusnak vagy pedig a petroleumbányásznak fel- 
adata kipuhatolni 
először : hogy minő formátióban mutatkozik a petroleum ? 
másodszor : vajjon eredeti vagy pedig másodlagos helyen fordúl-e elő ? 
harmadszor : megvizsgálandó, vajjon petroleum más helyeken is for- 
dúl-e elő ugyanazon vagy hasonló viszonyok mellett és továbbá oly mennyi- 
ségben, hogy kifizesse magát ; 
és végre különösen figyelembe veendők a tektonikai viszonyok. 
Ha a kutatási terület egyforma geologiai alkotású, 
ha a rétegek vagy vízszintesen vannak letelepedve, vagy pedig csak kis 
fok alatt mutatnak dűlést : 
akkor ezen esetekben ásásokkal kutatandó ki, hogy meddig terjednek 
a petroleumnyómok és ekkor a fúrás a petroleumterület közepe táján 
mélyesztessék le. 
Egy ismeretlen, azaz egy olyan területen, mely bányászatilag még nin- 
csen kellőképen feltárva, a minő pl. Recsk, Háromszék, Luch, Körösmező, 
ne bocsátkozzunk spekulatiókba, ha akkora pénzösszeg nem áll rendelke- 
zésünkre, hogy legalább három mélyfűrást (500 "/) eszközölhessünk. 
E szerint válaszszuak meg a fúró átmérőjét valamint rendszerét is, és 
ne tántoríttattassuk el magunkat semmiféle illusiók által a bányászati és 
technikai szabályok szigorú betartásától. 
A Kárpátok hegységében ép úgy Gácsországban, valamint Magyar- 
országban is látjuk, hogy a petroleumelőjövet többnyire oly rétegekhez van 
kötve, melyek kisebb vagy nagyobb dülést mutatnak, és igen sokszor réteg- 
nyergek tengelyeihez igen közel vannak. 
Habár e rétegek dülése uralkodóan délnyugati 40—507" alatt, azok 
mégis sok helyen meredeken fel is egyenesednek, miként pl. az I-ső ábrában 
látható, ugy, hogy a rétegek dűlése É vagy ÉK felé sokkal meredekebb, mint 
az ellenkező DNy-i. 
Ebból következik, hogy az oldalnyomás főleg DNy-i irányból műkö- 
dött, s hogy a nyergek tengelye közelében vagy pedig a redők mélyében a 
nyomás legnagyobb mérvben jutott érvényre, oly annyira, hogy itt a rétegek 
meghasadozása legsűrűbben történhetett ; 
minek következtében ezeken a pontokon a petroleum meggyülemlésére a 
feltételek legtökéletesebben voltak megadva. € 
Es tényleg Gácsországnak majdnem valamennyi gazdagabb petroleum- 
kutja mind az anticlinálék közelében fekszik, a melyeknek tengelyei sok- 
szor hosszura nyúlt kiemelkedő hullámokat képeznek. 
Midőn Galicziában petroleumtelepeket létesítettem, a melyek még ma 
20 év után is termékenyek mindig, a fent mondottakat tartottam szem 
előtt, igy Ropianka, Wiertzno, Mrakowa, Kryg, Pohar, Watra, Moldavitza és 
más helységekben. 
